Til Foreningen af rejsende Mejeriingeniørstuderende

Tak for jeres støtte i forbindelse med mit praktikophold i Leeds fra den 24. April til den 13. Juni 2009. Her følger en redegørelse for indholdet og udbyttet af mit ophold.

**Formål:**

Jeg har været på et 7 ugers praktikophold på Stourton Dairy i Leeds. Formålet med opholdet i Leeds var, at lærer processerne i et stort konsummælksmejeri at kende, samt at få indsigt i hvordan Arlas hovedkontor i England fungere.

**Praktikforløbet:**

Jeg er i min praktikperiode på Stourton kommet igennem mange forskellige afdelinger, og har lært mange interessante mennesker at kende, som har fortalt og vist hvordan mejerivirksomheden Arla England fungere helt ned i detaljer fra indvejning, skumning, tapning og pakning, til udvikling af nye produkter, og over i de organisatoriske og logistiske overvejelser omkring styringen af hele Arla England.

Uge:

1. Indvejningen og tankvognstur ud til gårdene
2. Skummetsal, laboratorium og kølerum
3. Skummetsal og tappehal
4. Tappehal og Lean (optimering)
5. Lean (optimering)
6. Møder i forskellige afdelinger på hovedkontoret og i National Distribution Center sammen med Lau Gerlach
7. Møder i forskellige afdelinger på hovedkontoret sammen med Lau Gerlach, samt 3 dage i CUK (innovationscenter UK med besøg på Northallerton Dairy)

**Tilegnet viden:**

Jeg opnåede en god viden omkring produktionen af konsummælk, og fik en god indsigt i processerne omkring produktionen og håndtering af spild. Der udover fik tilegnede jeg mig ny viden om mulige optimeringsmetoder via mit arbejde med LEAN, produktudvikling og om hvordan en koncern som Arla fungere organisatorisk via diverse møder med forskellige medarbejdere fra afdelingerne på Arlas hovedkontor. Jeg fik også lov til at være med på planlægningsmøder omkring udbygninger af eksisterende mejerier og omkring hvordan Arla generelt bør udvikle sig på det engelske marked, hvilket var meget interessant og lærerigt.

Ud over ovenstående opnåede jeg professionel kontakt samt fik flere nye venskaber med mange interessante mennesker, og fik tilbud om senere samarbejde evt. i forbindelse med specialeskrivning eller andre større opgaver.

Mine iagttagelser på Stourton Dairy og Arlas hovedkontor har jeg redegjort for i en større rapport til adjunkt Thomas Janhøj, underviser på Københavns Universitet, Det Biovidenskabelige Fakultet, Institut for Fødevarevidenskab/Mejeriteknologi.

*Sidsel Nørregaard*